Oficiālais Vēstnesis L 034 , 05/02/2002 Lpp. 0007 - 0012



Komisijas Direktīva 2002/5/EK (2002. gada 30. janvāris), ar ko groza II pielikumu Padomes Direktīvai 90/642/EEK par pesticīdu atlieku maksimālā pieļaujamā daudzuma noteikšanu konkrētos augu izcelsmes produktos un uz tiem, ieskaitot augļus un dārzeņus EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 27. novembra Direktīvu 90/642/EEK par pesticīdu atlieku maksimālā pieļaujamā daudzuma noteikšanu konkrētos augu izcelsmes produktos un uz tiem, ieskaitot augļus un dārzeņus [1], kurā jaunākie grozījumi izdarīti ar Komisijas Direktīvu 2001/57/EK [2], un jo īpaši tās 7. pantu, tā kā: (1) Labībā un augu izcelsmes produktos, tostarp augļos un dārzeņos, atlieku daudzumi atspoguļo minimālo pesticīdu daudzumu, kas vajadzīgs, lai efektīvi aizsargātu augus, un ko lieto tā, lai atlieku daudzums būtu gan mazākais iespējamais, gan pieņemams toksikoloģiskā ziņā, jo īpaši attiecībā uz vides aizsardzību un patērētāju veselības aizsardzību saistībā ar šo atlieku devu uzturā. Kopienas maksimālais pieļaujamais atlieku daudzums (MRL) atspoguļo šādu atlieku maksimālo pieļaujamo saturu, kāds var būt produktos, kuru ražotāji ievērojuši labu lauksaimniecības praksi. (2) MRL attiecībā uz pesticīdiem regulāri jāpārskata, un šo daudzumu var mainīt, lai ņemtu vērā jaunāko informāciju un datus. Par maksimālo pieļaujamo atlieku daudzumu nosaka analītiskās noteikšanas robežu, ja atļauta augu aizsardzības līdzekļu izmantošanas dēļ pārtikas produktā vai uz tā nav nosakāmi pesticīdu atlieku daudzumi, vai ja attiecīgos līdzekļus nav atļauts lietot, vai ja par lietojumu, ko atļāvušas dalībvalstis, nav sniegti vajadzīgie dati, vai ja nav sniegti vajadzīgie dati par tādu lietojumu trešās valstīs, kura dēļ rodas atliekas pārtikas produktos, kas var nonākts apritē Kopienas tirgū, vai uz tiem. (3) pēc Komisijas Direktīvas 2000/42/EK [3] publicēšanas Komisija saņēmusi ar precīzākiem papildus datiem pamatotus pieprasījumus attiecībā uz dažām pārtikas precēm pārskatīt ar Direktīvu 2000/42/EK lambda-cihalotrīnam un amitrāzam noteiktos MRL. Pieprasījumi un dati ir pārskatīti, un dažām kombinācijām tie ir pietiekami pamatoti, lai noteiktu MRL, kas ir lielāks par kvantitatīvās noteikšanas robežu. Par citām kombinācijām pieejamā informācija ir nepietiekama, tāpēc lietderīgi noteikt, ka MRL ir kvantitatīvās noteikšanas robeža. Tomēr par daļu citu kombināciju pašlaik pieejamā informācija pietiekami skaidri liecina, ka, nosakot MRL augstāk par analītiskās noteikšanas robežu, patērētāji var tikt pakļauti akūtai vai hroniskai pesticīdu atlieku kaitīgajai iedarbībai. Šādos gadījumos par MRL jāatstāj iepriekš atbilstīgi analītiskās noteikšanas robežai noteiktā vērtība. (4) Ir izvērtēta Komisijai sniegtā informācija par jaunajiem vai mainītajiem cipermetrīna lietojumiem uz sparģeļiem, etefona lietojumiem uz ananasiem, fenbutatinoksīda lietojumiem uz pipariem, metalaksila lietojumiem uz sīpollokiem, acefāta lietojumiem uz persikiem un hlortalonila lietojumiem uz sakņu selerijām. Ņemot vērā šo informāciju, attiecīgi jāgroza minētās direktīvas pielikumā pašlaik noteiktie MRL. (5) Kāda ir šajā direktīvā iekļauto pesticīdu kaitīgā iedarbība ar pārtikas produktiem uz patērētājiem viņu dzīves laikā, ir novērtēts, ievērojot procedūras un praksi, ko izmanto Eiropas Savienībā, ņemot vērā pamatnostādnes, kuras publicējusi Pasaules veselības organizācija [4], un aprēķināts, ka šajā direktīvā noteiktie MRL ir tādi, ka to pieļaujamā dienas deva netiek pārsniegta. (6) Attiecīgos gadījumos saskaņā ar Eiropas Savienības procedūrām un praksi, ņemot vērā Pasaules veselības organizācijas publicētās pamatnostādnes, atkārtoti novērtēta pesticīdu akūti kaitīgā iedarbība uz patērētājiem, kas lieto konkrētus pārtikas produktus, kuros var būt pesticīdu atliekas. Aprēķināts, ka tad, ja atliekas ir direktīvā noteiktajā maksimālajā pieļaujamajā daudzumā, tās neiedarbojas akūti toksiski. (7) Ar Pasaules tirdzniecības organizācijas starpniecību par šajā direktīvā noteiktajiem daudzumiem notikušas apspriedes ar Kopienas tirdzniecības partneriem un ņemtas vērā to piezīmes par šiem daudzumiem. (8) Ir ņemti vērā Augu zinātniskās komitejas atzinumi, jo īpaši ieteikumi par patērētāju aizsardzību attiecībā uz pārtikas produktiem, kas apstrādāti ar pesticīdiem. Iepriekšminētā Pasaules veselības organizācijas metodoloģija, ko izmantojušas ziņotājas dalībvalstis un ko pārbaudījusi un izvērtējusi Komisija ar Augu aizsardzības pastāvīgās komitejas starpniecību, ir saskaņā ar Augu zinātniskās komitejas ieteikumiem. (9) Tādēļ attiecīgi jāizdara grozījumi Direktīvā 90/642/EEK un tiem nekavējoties jāstājas spēkā. (10) Šajā direktīvā paredzētie pasākumi ir saskaņā ar Pastāvīgās augu veselības komitejas atzinumu, IR PIEŅĒMUSI ŠO DIREKTĪVU. 1. pants Šīs direktīvas pielikumā uzskaitītie attiecīgo pesticīdu atlieku maksimāli pieļaujamie daudzumi aizstāj tos daudzumus, kas uzskaitīti Direktīvas 90/642/EEK II pielikumā. 2. pants Atlieku maksimāli pieļaujamos daudzumus, kas uzskaitīti Direktīvas 90/642/EEK II pielikumā, un attiecas uz pesticīdu un preču kombinācijām, kuras minētas šajā noteikumā, aizstāj ar šādiem: cipermetrīns uz sparģeļiem: 0,1 mg/kg, etefons uz ananasiem: 2 mg/kg, fenbutatinoksīds uz pipariem: 1 mg/kg, metalaksils uz sīpollokiem: 0,2 mg/kg, metalaksils uz platlapu cigoriņiem (endīvijām) un lapu garšaugiem: 1 mg/kg, hlortalonils uz sakņu selerijām: 1 mg/kg, acefāts uz persikiem: 0,2 mg/kg. 3. pants 1. Vēlākais, līdz 2002. gada 31. augustam dalībvalstīs stājas spēkā normatīvi un administratīvi akti, kas vajadzīgi, lai izpildītu šīs direktīvas prasības. Par to dalībvalstis tūlīt informē Komisiju. Tās piemēro minētos pasākumus no 2002. gada 1. septembra. 2. Kad dalībvalstis pieņem šos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce. 4. pants Šī direktīva stājas spēkā nākamajā dienā pēc publicēšanas Eiropas Kopienu Oficiālajā Vēstnesī. 5. pants Šī direktīva ir adresēta dalībvalstīm. Briselē, 2002. gada 30. janvārī Komisijas vārdā — Komisijas loceklis David Byrne [1] OV L 350, 14.12.1990., 71. lpp. [2] OV L 208, 1.8.2001., 36. lpp. [3] OV L 158, 30.6.2000., 51. lpp. [4] Pamatnostādnes par to, kā noteikt pesticīdu atlieku uzņemšanu ar uzturu (pārskatītas), ko sagatavojusi GEMS/Pārtikas programma sadarbībā ar Pesticīdu atlieku kodeksa komiteju un publicējusi Pasaules veselības organizācija 1997. gadā (WHO/FSF/FOS/97.7). -------------------------------------------------- PIELIKUMS Piezīme: Ērtības labad MRL, kas norādīti treknrakstā, ir pielikumos mainīti pirms Direktīvas 2000/42/EK, bet parastajā drukā atkārtoti esošie MRL. Produktu grupas un atsevišķu produktu piemēri, kam piemēro maksimālos pieļaujamos atlieku daudzumus (MRL) | Pesticīdu atliekas un maksimālie pieļaujamie atlieku daudzumi (mg/kg) | Lambda - cihalotrīns | Amitrāzs (amitrāzs un amitrāzā izteiktu visu tā 2,4-dimetilanilīnu saturošu metabolītu kopējais saturs) | 1.Svaigi, žāvēti vai termiski neapstrādāti augļi, kas iekonservēti sasaldējot, bez cukura piedevām; rieksti i)CITRUSAUGĻI | | 0,05 | Greipfrūti | 0,1 | | Citroni | | | Laimi | | | Mandarīni (tostarp klementīni un citi hibrīdi) | | | Apelsīni | 0,1 | | Pampelmūzes | 0,1 | | Pārējie | 0,02 | | ii)KOKU RIEKSTI (lobīti vai nelobīti) | 0,05 | 0,05 | Mandeles | | | Brazīlijas rieksti | | | Indijas rieksti | | | Ēdamie kastaņi | | | Kokosrieksti | | | Lazdu rieksti | | | Makadāmijas rieksti | | | Pekanrieksti | | | Priežu rieksti | | | Pistācijas | | | Valrieksti | | | Pārējie | | | iii)SĒKLEŅI | 0,1 | 0,5 | Āboli | | | Bumbieri | | | Cidonijas | | | Pārējie | | | iv)KAULEŅI | | 0,05 | Aprikozes | 0,2 | | Ķirši | | | Persiki (tostarp nektarīni un tamlīdzīgi hibrīdi) | 0,2 | | Plūmes | | | Pārējie | 0,1 | | v)OGAS UN SĪKAUGĻI | | 0,05 | a)Galda un vīna vīnogas | 0,2 | | Galda vīnogas | | | Vīna vīnogas | | | b)Zemenes (izņemot meža zemenes) | 0,5 | | c)Avenes un kazenes (izņemot savvaļas): | 0,02 | | Kazenes (Rubus fruticosus) | | | Kazenes (Rubus arcticus) | | | Kazeņavenes | | | Avenes | | | Pārējie | | | d)Citi sīkie augļi un ogas (izņemot savvaļas) Mellenes un brūklenes | | | Dzērvenes | | | Jāņogas (sarkanās un baltās, kā arī upenes) | 0,1 | | Ērkšķogas | 0,1 | | Pārējie | 0,02 | | e)Savvaļas ogas un savvaļas augļi | 0,2 | | vi)DAŽĀDI | 0,02 | 0,05 | Avokado | | | Banāni | | | Dateles | | | Vīģes | | | Kivi | | | Kumkvati | | | Ličī | | | Mango | | | Olīvas | | | Pasifloru augļi | | | Ananasi | | | Granātāboli | | | Pārējie | | | 2.Svaigi vai termiski neapstrādāti, saldēti vai sausi dārzeņi i)SAKŅU UN BUMBUĻU DĀRZEŅI | | 0,05 | Galda bietes | | | Burkāni | | | Sakņu selerijas | 0,1 | | Mārrutki | | | Topinambūri | | | Pastinaki | | | Sakņu pētersīļi | | | Redīsi | 0,1 | | Puravlapu plostbārži | | | Batātes | | | Kāļi | | | Turnepši | | | Jamss | | | Pārējie | 0,02 | | ii)SĪPOLU DĀRZEŅI | 0,02 | 0,05 | Ķiploki | | | Sīpoli | | | Šalotes | | | Loki | | | Pārējie | | | iii)AUGĻU DĀRZEŅI a)Nakteņaugi Tomāti | 0,1 | 0,5 | Pipari | 0,1 | | Baklažāni | 0,5 | 0,5 | Pārējie | 0,02 | 0,05 | b)Ķirbjaugi ar ēdamu mizu | 0,1 | 0,05 | Gurķi | | | Īsaugļu kārpainie gurķi | | | Tumšzaļie kabači | | | Pārējie | | | c)Ķirbjaugi ar neēdamu mizu | 0,05 | 0,05 | Melones | | | Ķirbji | | | Arbūzi | | | Pārējie | | | d)Cukurkukurūza | 0,02 | 0,05 | iv)KĀPOSTU DĀRZEŅI | | 0,05 | a)Ziedoši kāpostu dārzeņi | 0,1 | | Sparģeļkāposti | | | Ziedkāposti | | | Pārējie | | | b)Kāpostu dzimtas galviņdārzeņi Briseles kāposti | 0,05 | | Galviņkāposti | 0,2 | | Pārējie | 0,02 | | c)Kāpostu lapu dārzeņi | 0,02 | | Ķīnas kāposti | | | Lapu kāposti | | | Pārējie | | | d)Kolrābji | 0,02 | | v)LAPU DĀRZEŅI UN SVAIGI GARŠAUGI | | 0,05 | a)Dārza salāti un tamlīdzīgi | 1 | | Kressalāti | | | Salātu baldriņi | | | Dārza salāti | | | Platlapu cigoriņi | | | Pārējie | | | b)Dārza spināti un tamlīdzīgi Dārza spināti | 0,5 | | Lapu bietes | | | Pārējie | 0,02 | | c)Kressalāti | 0,02 | | d)Lapu cigoriņi | 0,02 | | e)Garšaugi | 1 | | Kārveles | | | Maurloki | | | Pētersīļi | | | Lapu selerijas | | | Pārējie | | | vi)PĀKŠAUGI (svaigi) | | 0,05 | Pupas un pupiņas (ar pākstīm) | 0,2 | | Pupas un pupiņas (bez pākstīm) | 0,02 | | Zirņi (ar pākstīm) | 0,2 | | Zirņi (bez pākstīm) | 0,2 | | Pārējie | 0,02 | | vii)KĀTU DĀRZEŅI (svaigi) | | 0,05 | Sparģeļi | | | Lapu artišoki | | | Kātu selerijas | 0,3 | | Fenheļi | | | Artišoki | | | Puravi | | | Rabarberi | | | Pārējie | 0,02 | | viii)SĒNES | | 0,05 | a)Šampinjoni | 0,02 | | b)Savvaļas sēnes | 0,5 | | 3.Pākšaugi | 0,02 | 0,05 | Pupas un pupiņas | | | Lēcas | | | Zirņi | | | Pārējie | | | 4.Eļļas augu sēklas | 0,02 | | Linsēklas | | | Zemesrieksti | | | Magoņu sēklas | | | Sezama sēklas | | | Saulgriežu sēklas | | | Rapšu sēklas | | | Sojas pupas | | | Sinepju sēklas | | | Kokvilnas sēklas | | 1 | Pārējie | | 0,05 | 5.Kartupeļi | 0,02 | 0,05 | Agrīnie kartupeļi | | | Galda kartupeļi | | | 6.Tēja (fermentētas vai citādi apstrādātas kaltētas Camellia sinensis lapas un stiebri) | 1 | 0,1 | 7.Apiņi (kaltēti), tostarp apiņu rogas un nekoncentrēts pulveris | 10 | 20 | --------------------------------------------------